Василий Церетели

Василий Зурабов Церетели (31 гыйнвар 1978 ел) — Россия рәссамы. Хәзерге заман сәнгатенең Мәскәү музее башкарма директоры. Россия сәнгать академиясенең вице-президенты. Россия яһүдләре конгрессының җәмәгать советы әгъзасы.

РА академигы (2007; 2002 елдан — мөхбир әгъзасы). РФ Рәссамнар берлеге әгъзасы (2007 елдан).

 Биографиясе 
Василий Зурабов Церетели 1978 елның 31 гыйнварында Тбилиси шәһәрендә туа. 8-нче  класска кадәр гаиләсе белән Грузиядә яши, аннары Нью-Йоркка күчә һәм БМО каршындагы урта мәктәптә белем ала. School of Design дизайн университетында һәм Визуаль сәнгать югары мәктәбендә укый, аны 2000 елда бакалавр дәрәҗәсендә уңышлы тәмамлый. 2012 елда Сколководагы Мәскәү идарә итү мәктәбендә ЕМВА дәрәҗәсен ала.

2001 елда Мәскәүгә кайткач, Василий Церетели чит ил сәнгать бүлеге мөдире итеп тәгаенләнә, 2002 елда — 1999 елда оештырылган Мәскәү заманча сәнгать музеенда башкарма директор. Россия Федерациясе Мәдәният министрлыгының Венециядәге халыкара күргәзмә комиссары. 2006-2010 елларда — Венеция сәнгать  биенналесында Россия павильоны комиссары.

Рәссам, фотограф, берничә видеоинсталляция авторы булып тора һәм күп санлы күргәзмәләрдә катнаша.

Василий Церетели — Россия Сәнгать академиясенең вице-президенты, Россия Сәнгать академиясенең яңа сәнгать агымнары бүлеге җитәкчесе, Мәскәү Рәссамнар берлеге, Россия Рәссамнар берлеге, Сәнгать белгечләре ассоциациясе, ИКОМ президиумы, CIMAM, Россия Федерациясе Федераль Җыелышының Дәүләт Думасы Рәисе каршындагы мәдәният буенча совет әгъзасы. Василий Церетели Кандинский Россия милли премиясе жюрисы, хәзерге заман сәнгате өлкәсендә Сергей Курехин премиясенең жюри әгъзасы, Мәскәү халыкара яшь сәнгать биенналесының оештыру комитеты әгъзасы, TERRITORIЯ халыкара фестиваль-заманча сәнгать мәктәбенең арт-директоры.

Үзәк федераль округының Җәмәгать палатасы әгъзасы, Үзәк федераль округында Җәмәгать палатасында мәдәният һәм рухи-әхлакый тәрбия өлкәсе буенча җәмәгать проектларын тормышка  ашыру буенча комиссия рәисе, Үзәк федераль округның мәдәният һәм сәнгать өлкәсендә премия тапшыру буенча конкурс комиссиясе әгъзасы. 2012 елда Артхроника журналы төзегән Россиянең хәзерге заман сәнгатендә иң көчле 50 кеше исемлегенә керә, 1 урын били. 2013 елда Россия Федерациясе Мәдәният министрлыгы карамагындагы Җәмәгать советына һәм Хәзерге заман сәнгате дәүләт үзәгенең попечительлек советына керә.

 Бүләкләре 

 Сәнгать һәм әдәбият ордены кавалеры (Франция, 2015 ел).
 Католик Изабелла Король ордены офицеры (Испания, 14 апрель 2016 ел).
 II дәрәҗә «Ватан алдындагы хезмәтләре өчен» орден медале (24 гыйнвар 2018 ел)Указ Президента Российской Федерации от 24 января 2018 года № 21 «О награждении государственными наградами Российской Федерации».

 Гаиләсе 

 Хатыны — Сакарелло, испан модельеры. Өч улы һәм гызы бар.
 Атасы — Реваз Махарадзе
 Ана — Церетели Елена Зурабовна, сәнгать белгече, рәссам.
 Бабасы — Церетели Зураб Константинович, скульптор, рәссам, СССРның халык рәссамы, Социалистик Хезмәт Герое.
 Әбисе — Церетели Инесса Александровна (кыз фамилиясе — Андроникашвили).

 Искәрмәләр 

 Сылтамалар 

 Василий Церетели на сайте Российской академии художеств 
 Василий Церетели на сайте Министерства культуры РФ 

Төркем:31 гыйнвар көнне туганнар
Төркем:1978 елда туганнар
Төркем:Википедия:Замандашлар биографиясе
Төркем:Тифлистә туганнар
Төркем:Әлифба буенча шәхесләр
Төркем:Әлифба буенча рәссамнар
Төркем:Россия рәссамнары
Төркем:II дәрәҗә «Ватан алдында казанышлар өчен» орденының медале белән бүләкләнгәннәр
Төркем:Сәнгатьләр һәм әдәбият француз ордены кавалерлары
Төркем:Википедия:Викимәгълүмат элементы параметрларына өстенлек бирелгән мәкаләләр